C 72/22
EL
Επίσημη Εφημερίδα της Ευρωπαϊκής Ένωσης
14.2.2022
Για την προστασία του καταναλωτή, προκειμένου να εξασφαλιστεί η γνησιότητα του τυριού “Taleggio” που διατίθεται στην αγορά προσυσκευασμένο και τεμαχισμένο, ο τεμαχισμός και η επακόλουθη συσκευασία πρέπει να εκτελούνται εντός της οριοθετημένης γεωγραφικής περιοχής που αναφέρεται στο άρθρο 3.
Επισημαίνεται ότι η κοινοπραξία προστασίας ταυτοποιεί τα μέλη της ως εξής: τους παραγωγούς με αρίθμηση από το 1 έως το 299 και τους τελειοποιητές με αρίθμηση από το 301 έως το 499.»
Συσκευασία Η τροποποίηση αφορά το άρθρο 4 παράγραφος 2 στοιχείο η) των προδιαγραφών και το σημείο 3.5 του ενιαίου εγγράφου.
Ισχύουσα έκδοση: « [...] η εταιρεία συσκευασίας.
Το προϊόν μπορεί να συσκευάζεται μόνο στην περιοχή προέλευσης ώστε αυτή να μπορεί να εξακριβωθεί κατά το στάδιο της διάθεσης στο εμπόριο.»
Το ανωτέρω κείμενο αντικαθίσταται από την ακόλουθη διατύπωση: «Άρθρο 8 — Συσκευασία και επισήμανση Το τυρί ΠΟΠ “Taleggio”, όταν διατίθεται προς κατανάλωση, σε ακέραια κεφάλια και/ή τεμαχισμένο, πρέπει να φέρει στη συσκευασία του την ονομασία “Taleggio”.
Πρέπει επίσης να φέρει τον λογότυπο που φαίνεται πιο κάτω στην εικόνα 2, ο οποίος περιλαμβάνει κόκκινο εσωτερικό περίγραμμα, λευκό ενδιάμεσο περίγραμμα και πράσινο εξωτερικό περίγραμμα.
Το ακρωνύμιο CTT τοποθετείται με μαύρο χρώμα στο κέντρο και κάτω από αυτό μπορεί να αναγραφεί ο αριθμός που αποδίδεται από την κοινοπραξία προστασίας στην εταιρεία που κατέχει το εμπορικό σήμα.
Ο λογότυπος μπορεί επίσης να τυπωθεί σε ένα μόνο χρώμα.
Εικόνα 2 Ο εν λόγω λογότυπος πρέπει να συνοδεύεται από αναφορά στον κανονισμό σχετικά με την καταχώριση της ΠΟΠ “Taleggio”, δηλαδή τον κανονισμό (ΕΚ) αριθ.
1107/96».
Ο ανωτέρω λογότυπος έχει καταχωριστεί σύμφωνα με τη νομοθεσία.
Για την προστασία του καταναλωτή, προκειμένου να εξασφαλιστεί η γνησιότητα του τυριού “Taleggio” που διατίθεται στην αγορά προσυσκευασμένο και τεμαχισμένο, ο τεμαχισμός και η επακόλουθη συσκευασία πρέπει να εκτελούνται εντός της οριοθετημένης γεωγραφικής περιοχής που αναφέρεται στο άρθρο 3.
Επισημαίνεται ότι η κοινοπραξία προστασίας ταυτοποιεί τα μέλη της ως εξής: τους παραγωγούς με αρίθμηση από το 1 έως το 299 και τους τελειοποιητές με αρίθμηση από το 301 έως το 499.»
Αιτιολογία: Το πρώτο μέρος, που αφορά το σήμα, αναδιατυπώθηκε για λόγους μεγαλύτερης σαφήνειας.
Όσον αφορά τον τεμαχισμό, οι κανόνες των ισχυουσών προδιαγραφών, οι οποίοι εγκρίθηκαν κατά την καταχώριση της ΠΟΠ, παραμένουν αμετάβλητοι.
Για την προστασία του καταναλωτή, προκειμένου να εξασφαλιστεί η γνησιότητα του τυριού «Taleggio» που διατίθεται στην αγορά προσυσκευασμένο και τεμαχισμένο, ο τεμαχισμός και η επακόλουθη συσκευασία πρέπει να εκτελούνται εντός της οριοθετημένης γεωγραφικής περιοχής.
Με τον τρόπο αυτόν διασφαλίζεται η γνησιότητα του τυριού ΠΟΠ «Taleggio», καθώς ο τεμαχισμός και η επακόλουθη συσκευασία θα συνεπάγονταν ότι η σήμανση, που τοποθετείται με σφραγίδα σε ακέραιο κεφάλι με σκοπό την ταυτοποίησή του ως προϊόν ΠΟΠ «Taleggio», δεν θα ήταν πλέον ορατή.